Afríkuveiðar Samherja og spillingin í Namibíu Ný gögn um starfsemi Samherja í Namibíu sýna hvernig fyrirtækið kemst yfir fiskveiðikvóta með mútugreiðslum til spilltra stjórnmála - og embættismanna og flytur hagnaðinn í skattaskjól . Vegna gruns um peningaþvætti hafa erlendir bankar stöðvað millifærslur Samherja . Afríkuveiðar Samherja og spillingin í Namibíu Greint frá því í fjölmiðlum að Samherji hafi keypt Afríkuútgerð Sjólaskipa sem gerð var út frá Kanaríeyjum . Kaupverðið var um 16 milljarðar króna og var fjármagnað af Glitni , síðar Íslandsbanka . Útgerðin er nefnd Katla Seafood . Starfsmenn Samherja , Aðalsteinn Helgason , Jóhannes Stefánsson og Sigurður Ólason , funda með Ólafari Ragnari Grímssyni , forseta Íslands , til að biðja um liðsinni hans við sjávarútveg og viðskipti félagsins í Marokkó . Katla Seafood á Kanaríeyjum sækir um bankareikning fyrir félagið Cape Cod FS í skattaskjólinu Marshall-eyjum hjá DNB NOR bankanum í Noregi . Brynjar Thorsson , starfsmaður Kötlu Seafood , er einn þeirra sem hefur heimild til að nota bankareikninginn . Reikningurinn er notaður til að greiða laun sjómanna Samherja í Afríku . Jóhannes Stefánsson ferðast til Namibíu til að kanna aðstæður í landinu vegna mögulegra fjárfestinga Samherja þar . Samherji , í gegnum Esju Mar Fishing , gerir ráðgjafasamning við Tamson Hatukulipi , tengdason sjávarútvegsráðherra Namibíu , um að hann veiti félaginu aðstoð við að komast yfir aflaheimildir í landinu . 28. febrúar 2012 Samherji hefur veiðar á hestamakríl í Namibíu eftir að hafa keypt kvóta af tveimur kvótahöfum . Um þetta segir í fundargerð frá stjórnendafundi Samherja : „ Niðurstaðan varð sú að við sömdum við tvö JV og Fish Consumption Trust um alls 28.000 tonn fyrir afar hátt verð . “ 29. febrúar 2012 Samherji fer í skuldabréfaútboð í gegnum dótturfélag sitt Kaldbak og lætur fisksölufyrirtæki sitt á Kýpur , Esju Seafood , fjárfesta fyrir 2,4 milljarða í bréfunum í gegnum fjárfestingarleið Seðlabanka Íslands . Þannig kemur Samherji ríflega tveimur milljörðum króna frá Kýpur til Íslands með 20 prósent afslætti . Seðlabanki Íslands og sérstakur saksóknari framkvæma húsleit á skrifstofum Samherja vegna gruns um meint brot á gjaldeyrishaftalögum vegna fisksölu frá Íslandi . Samherji greinir frá því að Kýpur sé ekki skattaskjól eftir að DV fjallar um eignarhaldsfélög Samherja á Kýpur . Bankagögnin um Kýpurfélög Samherja , Esju Seafood og Esju Shipping Limited , sýna nú hvernig þessi félög og önnur Kýpurfélög eru miðpunkturinn í aflandsviðskiptum Samherja , meðal annars í gegnum skattaskjól eins og Máritíus , Dubaí og Marshall-eyjar . Þorsteinn Már Baldvinsson , Aðalsteinn Helgason og Jóhannes Stefánsson funda með sjávarútvegsráðherra Namibíu , Bernhardt Esau , á búgarði í eigu ráðherrans . James og Tamson Hatuikulipi eru einnig viðstaddir fundinn . Greint frá því í DV að Samherji hafi fest kaup á 30 þúsund hestamakrílskvóta í Namibíu og hafið veiðar þar fyrr á árinu . Seðlabanki Íslands kærir Samherja til embættis sérstaks saksóknara vegna meintra brota á gjaldeyrishaftalögum . Jóhannes Stefánsson tekur við sem framkvæmdastjóri Arcticnam Fishing í Namibíu . Samherji selur Afríkuútgerðina Kötlu Seafood til rússneska útgerðarfélagsins Murmansk Trawl Fleet fyrir 20 milljarða króna . 1. janúar 2014 Tamson Hatuikulipi , tengdasonur sjávarútvegsráðherra Namibíu , gerir ráðgjafasamning við Kötlu Seafood Namibia , sem Jóhannes Stefánsson undirritar fyrir hönd Samherja , í gegnum félag sitt Erongo Clearing and Forwarding um að hann sjái til þess að reyna að tryggja Samherja fiskveiðikvóta í Namibíu og Angóla . Í samningnum á Tamson að „ veita ráðgjöf varðandi samskipti við lykilmenn og kvótahafa í Namibíu og Angóla “ . 25. febrúar 2014 Sacky Shangala sendir tölvupóst með orðunum : „ Gentlemen , we are in business “ til Jóhannesar og viðskiptafélaga sinna James og Tamson eftir að ljóst var að Namgomar fengi veiðileyfi í Angóla á grundvelli milliríkjasamnings Namibíu og Angólu . James Hatuikulipi stofnar aflandsfélagið Tundavala Invest Limited í skattaskjólinu Dubai í Sameinuðu arabísku furstadæmunum . Félagið tekur við hundruð milljóna króna mútugreiðslum frá félagi Samherja á Kýpur . Esju Seafood , á næstu árum . „ Kvótinn er kominn fyrir Namgomar verkefnið “ Staðfesting frá sjávarútvegsráðuneyti Namibíu berst til Jóhannesar Stefánssonar um að ráðuneytið hafi úthlutað 7 þúsund tonna hestamakrílskvóta til fyrirtækisins Namgomar . „ Kvótinn er kominn fyrir Namgomar verkefnið , “ skrifar Jóhannes í tölvupósti til Þorsteins Más Baldvinssonar og Aðalsteins Helgasonar . 18. ágúst 2014 James Hatuikulipi , Tamson Hatuikulipi og Sacky Shangala koma til Íslands í vikulanga heimsókn . Erindið er meðal annars að ræða um Namgomar-verkefnið , samstarfsverkefni á milli Namibíu og Angóla , um veiðar á hestamakríl í löndunum tveimur . Félag Samherja í Namibíu veiddi fiskinn í samstarfsverkefninu . 20. ágúst 2014 James Hatuikulipi , Tamson Hatuikulipi og Sacky Shangala funda með Þorsteini Má Baldvinssyni og Jóhannesi Stefánssyni á skrifstofu Samherja í Katrínartúni . Sacky Shangala flytur erindi sem sýnir hvernig hægt er að úthluta nýjum hestamakrílskvóta á grundvelli milliríkjsamnings við annað Afríkuríki , svokallað Namgomar-verkefni sem Samherji naut góðs af . Kristján Þór Júlíusson , þáverandi menntamálaráðherra , kemur í heimsókn á sama tíma og heilsar upp á þremenningana . Samherji , í gegnum félagið Esja Holdings Ltd. , gerir samning um að veiða hestamakrílskvóta sem úthlutað er til félagsins Namgomar , félagi sem stofnað er á grundvelli milliríkjasamstarfs á milli Namibíu og Angóla . Samningurinn er undirritaður þennan dag . Ingvar Júlíusson skrifar undir samninginn fyrir hönd Samherja , Esju , og Ricardo Gustavo fyrir hönd Namgomar-félagsins , Ricardo þessi er jafnframt starfsmaður fyrirtækis í eigu James Hatuikulipi . 22. ágúst 2014 Þorsteinn Már Baldvinsson og Jóhannes Stefánsson sitja fund með James Hatuikulipi í höfuðstöðvum Samherja í Katrínartúni . Þar kemur Þorsteinn Már með þá hugmynd að Samherji geti greitt skattaskjólsfélagi James , Tundavala Investments , í Dubaí frá félaginu Esju Seafood á Kýpur . Greiðslurnar eru þóknanir , mútur , til James og félaga hans út af Namgomar-verkefninu . Samkomulagið um greiðslurnar er munnlegt . Samherji opinberar ársuppgjör sitt 2013 og 7,7 milljarða söluhagnað vegna sölu Afríkuútgerðarinnar á Kanaríeyjum . Þorsteinn Már segir í tilkynningu : „ Við seldum góðar eignir sem búið var að leggja mikla vinnu í að breyta og bæta . Það er því alltaf ákveðin eftirsjá þegar horft er til baka og ekki síst í því góða fólki sem hafði tekið þátt í þessu með okkur . Efnahagur okkar og rekstur minnkaði umtalsvert í kjölfarið og verkefni okkar er að fylla í það skarð á næstu misserum . “ Í sömu tilkynningu segir Þorsteinn Már að veiðarnar í Namibíu hafi gengið vel . „ Það hefur líka gengið vel í Namibíu þar sem við gerum út frystiskip … “ Esja Seafood á Kýpur , sama fyrirtæki og notað var til að taka þátt í fjárfestingarleið Seðlabanka Íslands árið 2012 , millifærir 150 þúsund dollara , tæplega 18 milljónir króna , í mútur til félags James Hatuikulipi í Dubaí . „ Það hefur líka gengið vel í Namibíu þar sem við gerum út frystiskip … “ Lögmaðurinn Bernhard Bogason staðfestir stofnun félagsins Mermaria Investments fyrir Samherja í skattaskjólinu Máritíus . 640 milljónir renna skattfrjálsar til félagsins úr rekstrinum í Namibíu á næstu árum . Greiðslurnar eru skilgreindar sem sérleyfisgreiðslur , sérstakar þóknanir til Samherja , sem námu 5 prósent af tekjum útgerðarinnar í Namibíu . 27. janúar 2015 Esja Seafood á Kýpur millifærir tæplega 450 þúsund dollara , tæplega 60 milljónir króna , í mútur til félagsins Tundavala Investments í Dubaí . Embætti sérstaks saksóknara , nú héraðssaksóknara , fellir niður málið á hendur Samherja vegna meintra brota á lögum um gjaldeyrismál . Þar með lýkur rúmlega 2 ára rannsókn á meintum brotum . „ Ég grét ekki en það grétu margir aðrir “ Þorsteinn Már Baldvinsson stígur fram í viðtali við DV og gagnrýnir Seðlabanka Íslands fyrir rannsóknina á meintum gjaldeyrisbrotum fyrirtækisins og segir að margir hafi grátið vegna rannsóknarinnar „ Ég grét ekki en það grétu margir aðrir . “ Þorsteinn krefst afsagnar Más Guðmundssonar seðlabankastjóra . Dótturfélag Samherja á Kýpur , Esja Seafood , leggur 300 þúsund dollara , tæplega 38 milljónir króna , í mútur inn á reikning Tundavala Invest Limited í Dubái . Katla Seafood Namibia , dótturfélag Samherja , leggur þrjár milljónir namibískra dollara , tæplega 25 milljónir króna , inn á reikning félagsins JTH Trading í Namibíu sem er í eigu Tamson Fitty Hatuikulipi , tengdasonar sjávarútvegsráðherra Namibíu , Bernhard Esau . James Hatuikulipi , Sacky Shangala og Tamson Fitty Hatuikulipi mæta á árshátíð Samherja í Íþróttahöllinni á Akureyri . maí 2016 Sjávarútvegsráðherra Namibíu , Bernhard Esau , heimsækir togara Samherja , Heinaste , og hittir starfsmenn félagsins . Í tölvupósti til Þorsteins Más Baldvinssonar þann 20. maí 2016 segir Jóhannes Stefánsson að hún „ stóð í 2 klst og þau borðuðu líka um borð ( voru mjög ánægð með matinn ) “ . Jóhannes Stefánsson lætur af störfum hjá Samherja í Namibíu . Kýpurfélag Samherja , Esja Seafood , leggur 525 þúsund dollara , rúmlega 64 milljónir króna , inn á reikning Tundavala Invest í Dubaí . Bandaríski bankinn Bank of New York Mellon stöðvar millifærslu frá bankareikningi kýpverska félagsins JPC Ship Management sem er fyrirtæki sem Samherji réði austur-evrópska sjómenn í gegnum fyrir verksmiðjuskip sín í Namibíu . 18. maí 2018 Síðasta millifærslan sem JPC Ship Management fékk að ganga frá áður en DNB NOR bankinn lokaði á viðskipti félagsins vegna hættu á peningaþvætti . 22. maí 2018 Norski bankinn DNB NOR lokar á viðskipti við félagið Cape Cod FS í skattaskjólinu Marshall-eyjum , sem var stýrt í gegnum Kýpur , sem notað hafði verið um árabil til að greiða starfsmönnum á togurum Samherja í Afríku laun . Ástæðan er hættan á peningaþvætti og vegna þess að norski bankinn fékk ekk fullnægjandi upplýsingar um endanlega eigendur félagsins . 21. nóvember 2018 Sigursteinn Ingvarsson , fyrrverandi fjármálastjóri Samherja , stígur fram og segir frá því að hann hafi orðið þunglyndur og þurft að hætta að vinna út af rannsókninni á Samherja . „ Ég fór að fá kvíðaköst og fór að hugsa að þetta myndi allt fara á versta veg og að okkur tækist ekki að sannfæra þá að við værum heiðarlegt fólk og ég fór að glíma við þunglyndi . “ „ Ég fór að fá kvíðaköst og fór að hugsa að þetta myndi allt fara á versta veg “ 1. janúar 2019 Fyrirtæki Samherja á Kýpur , Noa Pelagic Limited , millifærir 46 þúsund dollara , rúmlega 5.5 milljónir , í mútur inn á reikning fyrirtækis James Hatuikulipi , Tundavala Investment Limited , í Dubaí . 31. janúar 2019 Fyrirtæki Samherja á Kýpur , Noa Pelagic Limited , millifærir 46 þúsund dollara , rúmlega 5,5 milljónir , í mútur inn á reikning fyrirtækis James Hatuikulipi , Tundavala Investment Limited , í Dubaí . Þorsteinn Már Baldvinsson segir frá því að Samherji hafi kært fjóra starfsmenn Seðlabanka Íslands til lögreglunnar fyrir að hafa tekið fjölmargar ákvarðanir í málinu gegn Samherja „ í vondri trú og gegn betri vitund “ . Starfsmennirnir eru Már Guðmundsson , Arnór Sighvatsson , Ingibjörg Guðbjartsdóttir , Rannveig Júníusdóttir og Sigríður Logadóttir . 12. nóvember 2019 Jóhannes Stefánsson , fyrrverandi framkvæmdastjóri Samherja í Namibíu , stígur fram í fjölmiðlum og segir frá vinnubrögðum Samherja í landinu , mútugreiðslum til embættis - og stjórnmálamanna og notkun Samherja á skattaskjólum í erlendri starfsemi sinni . Útgerðarfélagið keypti kvóta af fyrirtækjum sem tengdust þingmönnum í Marokkó og fundað var með syni hershöfðingja sem sagður er hafa stórefnast á sjávarútvegi . Gert var ráð fyrir mútugreiðslum sem „ öðrum kostnaði “ í rekstraráætlunum .